ועדת הכלכלה, כנסת 20, פרוטוקול מספר 821, 2018-07-18 09:00

איתן כבל: בוקר טוב.

איתן כבל: גברתי מנהלת הוועדה, היועצת המשפטית, הרשמת, הדובר, אורחים נכבדים.

איתן כבל: אנחנו ניכנס ישר לנושא.

איתן כבל: אין הקראה של שיר.

איתן כבל: יש לנו לוח זמנים מאוד מאוד מאוד צפוף.

איתן כבל: בשעה 10:00 חייב לסיים את הדיון ואני מקווה שנסיים הרבה לפני.

איתן כבל: לכן, אנא להיות מאוד ממוקדים.

איתן כבל: הנושא שעל סדר יומנו היום הוא הצעת צו התעבורה (עבירות קנס) (תיקון), התשע"ח-2018, בעניין קנסות על עבירות קסדה לרוכב אופניים, נסיעה בנת"צ, סמכות אכיפה לפקחים עירוניים לגבי קורקינט ואופניים ממונעים.

איתן כבל: אני מבין שמי שהכין את זה, זה אגף התנועה.

חוה ראובני: לא.

חוה ראובני: משרד התחבורה.

איתן כבל: ואתם הייתם שותפים לזה.

איתן כבל: מותר גם להחמיא לאחרים, חוץ מכם.

לאה ורון: אני אומר שעל שולחן הוועדה יש תקנות תעבורה נוספות ממרס 2018 בעניין חבישת קסדות, הגדרת קורקינט ממונע וכולי.

לאה ורון: אם היו מפנים את תשומת לבנו, גם הן היו היום על סדר היום ביחד.

לאה ורון: מאחר ולא, אנחנו נצטרך לדון בתקנות הנוספות האלה לאחר שובנו מהפגרה.

לאה ורון: חבל מאוד.

חוה ראובני: במכתב הלוואי של הצו זה נאמר.

חוה ראובני: יש התייחסות.

לאה ורון: כן, אבל את רואה את סדר היום ואת לא יכולה להרים טלפון אלינו ולומר?

לאה ורון: את יודעת מול כמה משרדים אנחנו עובדים?

לאה ורון: למשרד התחבורה יש את עולם התחבורה.

איתן כבל: אני לא מבקש מאף אחד שימליץ עלינו להדליק משואה אבל לו"ז הוועדה הוא העמוס ביותר בכנסת ואני אומר את זה בצורה מאוד ברורה.

איתן כבל: לפעמים קורים דברים ומסבים את תשומת הלב.

חוה ראובני: תיקון 112.

איתן כבל: רצינו וזה היה כבר בלו"ז.

לאה ורון: לקחו לנו את הזמנים בגלל הדיונים בכנסת.

איתן כבל: זה היה אמור להסתיים כבר אתמול.

איתן כבל: מי מציג?

איתן כבל: חוה?

חוה ראובני: כן.

חוה ראובני: בוקר טוב אדוני.

חוה ראובני: התקנות שאדוני הזכיר בהחלט קשורות אבל הצו הזה לא תלוי בהן.

חוה ראובני: זה בא לסגור את התמונה ואת כל המעגל, אם אדוני יאשר אותן, אבל אין תלות.

חוה ראובני: אני מתחילה בהקראה.

חוה ראובני: צו התעבורה (עבירות קנס) (תיקון), התשע"ח-2018 בתוקף סמכותי לפי סעיפים 1 ו-30 לפקודת התעבורה, בהסכמת שרת המשפטים ובאישור ועדת הכלכלה של הכנסת, לפי סעיף 30(א) וסעיף 2(ב) לחוק העונשין, התשל"ז-1977, אני מצווה לאמור:

חוה ראובני: בתוספת לצו התעבורה (עבירות קנס) התשס"ב-2002 (להלן – הצו העיקרי) –

בסופו יבוא: מספר מספר הסעיף פירוט נוסף לעבירה דרגת

בסופו יבוא: "6 65ג(א) או (ב) ב".

בסופו יבוא: סעיף 65ג הוא הסעיף שמטיל חובת חבישת קסדה בעת רכיבה על אופניים.

איתן כבל: בכל מקום ובכל זמן?

חוה ראובני: לא.

חוה ראובני: הוא חל על קטינים בכל מקום ובכל זמן ועל בגירים בפעילות ספורטיבית או בדרך בין-עירונית.

חוה ראובני: אבל נכון להיום הוא עבירה של הזמנה לדין.

חוה ראובני: אנחנו מבקשים להפוך אותו לעבירת קנס.

איתן כבל: זה כולל אופניים חשמליים?

חוה ראובני: כרגע ההסדר שם חל על אופניים, גם על אופניים חשמליים.

חוה ראובני: ועדת שרים לחקיקה אישרה לפני 10 ימים תיקון לפקודה שמחייב אופניים חשמליים בקסדה בכל מקום, גם בגירים בעיר.

חוה ראובני: אני מניחה שזה יגיע לכנסת במושב החורף.

חוה ראובני: אם יתוקן סעיף 65ג, ממילא מה שאדוני יקבע בקנס לגביו יחול גם שם.

חוה ראובני: כרגע החובה כפי שהיא מנוסחת בסעיף 65ג, אנחנו מבקשים לקבוע לה קנס בדרגה ב', 250 שקלים, בדומה לקסדות האופנועים.

איתן כבל: הערות?

איתן כבל: תודה.

איתן כבל: אני מאשר.

חוה ראובני: בפרט 2 –

34 יבוא: מספר מספר פירוט נוסף לעבירה דרגת סידורי התקנה הקנס "34א 34(א) לעניין רוכב ברכב שלא מותקן בו מנוע המניע א אותו או מסייע בכך, או הולך רגל.

34 יבוא: 34ב 34(א) לעניין רוכב באופניים או בתלת אופן שמותקן ב בהם מנוע המניע אותם או מסייע בכך, או קורקינט ממונע כהגדרתו בתוספת השנייה לחוק לייעול הפיקוח והאכיפה העירוניים ברשויות המקומיות (תעבורה), התשע"ו-2016 אני עוצרת כאן ואחר כך אני אסביר למה אני מתעלמת מ-34ג.

34 יבוא: בתיקון שנעשה לצו התעבורה (עבירות קנס) לפני שנה וחצי בערך, הועלה הקנס על תקנה 34 ל-500 שקלים.

34 יבוא: זו תקנה שאומרת שכל עובר דרך ישתמש בחלק הדרך המיועד לו.

34 יבוא: לפעמים הייעוד הוא בתקנות, כמו שמדרכה מיועדת להולכי רגל וכביש לכלי רכב, ולפעמים הייעוד הוא בתמרור כמו נת"צ או חלוקת מה שנראה כמדרכה בין מדרכה לשביל אופניים.

34 יבוא: ההעלאה הזאת, הופנתה תשומת לבנו ל-500 שקלים, הייתה מאוד מאד גורפת כי המשמעות היא שהולך רגל שחוצה את הקו ועובר לשביל אופניים - - -

לאה ורון: מבחינת א', זה 500 שקלים?

חוה ראובני: לא.

חוה ראובני: הקנס הקיים הוא ג', 500 שקלים.

חוה ראובני: זה יצא גורף מדי כי המשמעות היא שהולך רגל שנכנס לשביל אופניים – וכאמור, הרבה פעמים אין ביניהם אפילו הפרדה פיזית, 500 שקלים.

חוה ראובני: בעקבות הפנייה הזאת, זה נדון בפורום בין-משרדי רחב ואנחנו מבקשים להציע מדרג.

חוה ראובני: כאשר מדובר ברכב מנועי רגיל, זה יישאר 500 שקלים.

חוה ראובני: אבל כאשר אנחנו מדברים על עובר דרך בלי מנוע, כלומר, הולך רגל או רוכב אופניים לא ממונעים, קורקינט לא ממונע וכיוצא בזה, דרגת הקנס תהיה א', הפרעה בצידה היא הרבה יותר מתונה.

חוה ראובני: להפך, מבחינתם הם בסיכון והרבה פחוות מסכנים את הזולת.

חוה ראובני: לגבי הכלים החשמליים הקלים שאלה האופניים החשמליים וקורקינט, להם אנחנו מציעים 100 שקלים.

חוה ראובני: לגבי הכלים הממונעים הקלים, האופניים החשמליים וקורקינט חשמלי, אנחנו מציעים דרגה ב', 250 שקלים.

חוה ראובני: עם זאת, אנחנו לא השתמשנו במינוח אופניים עם מנוע עזר, המינוח הסטטוטורי, או בגלגינוע, כדי שהאכיפה לא תהיה מותנית כי ההגדרות האלה, משמעותן כלים תקניים.

חוה ראובני: אם אנחנו נאמר את זה, זה אומר שאפשר לאכוף בדרך רק על כלים תקניים.

חוה ראובני: הכלים התקניים, אי אפשר יהיה לאכוף עליהם.

חוה ראובני: גם כדי לאכוף על הכלים התקניים, אחד היסודות של העבירה, כדי להוכיח שבכלל בוצעה עבירה, זה להוכיח שהם תקניים.

חוה ראובני: אנחנו לא רוצים להתנות את האכיפה.

חוה ראובני: אדרבה, הסיכון מהלא תקניים גדול מאשר מהתקניים ולכן אנחנו משתמשים בהגדרה רחבה.

חוה ראובני: דרך דומה ננקטה בתיקון לחוק ייעול, פיקוח ואכיפה ברשויות המקומיות, בחוק הפקחים העירונים שתוקן לפני כשנה.

איתן כבל: בסדר.

איתן כבל: הערות.

חגית אוריין: כלומר, גם קורקינט חשמלי נכלל ב-250 שקלים?

חוה ראובני: כן.

איתן כבל: אני רוצה לומר שהמדרגיות הזו היא נכונה.

איתן כבל: אם היה מצב שבכל הארץ כבר יש לנו שבילי אופניים מסודרים ומוסדרים - - -

קריאה: רבע.

איתן כבל: אפילו רבע אין.

איתן כבל: אל תגזים.

איתן כבל: הלוואי.

איתן כבל: חוץ מעיריית תל אביב שהיא יחסית מתקדמת בעניין, ועוד כמה ערים במרכז הארץ, אולי בצפון יש משהו שאני לא מכיר, ברוב הערים הנושא הזה הוא בהתפתחות.

איתן כבל: נגיד בלשון עדינה.

איתן כבל: אלה העובדות.

איתן כבל: אנחנו עוסקים כאן במסגרת הוועדה בתקציב משרד התחבורה ובכל העניינים האחרים שנוגעים למשרד התחבורה.

איתן כבל: אנחנו מאוד מעודדים ורוצים שזה יהיה.

איתן כבל: אני רוצה לומר גם לחגית שאנחנו לא מתנגדים לאופניים.

חגית אוריין: גם אנחנו.

איתן כבל: אני יודע.

איתן כבל: אנחנו לא מתנגדים לאופניים חשמליים.

איתן כבל: כל מה שאנחנו אומרים שלכל אחד יש את המקום.

חוה ראובני: לגבי השורה האחרונה, 34ג.

חוה ראובני: בדיבור ביני לבין היועצת המשפטית עורכת הדין כספי אתמול, עלה שבעצם תקנה 34ב שהיא תקנה שאליה מתייחסת השורה הזאת, היא בעצם תקנה שמתירה והיא לא תקנה שאוסרת.

חוה ראובני: התקנה הזאת אומרת שרוכב אופניים ישתמש בצדו הימני הקיצוני של הכביש, אף אם הוא כביש שבו הוקצה נתיב לתחבורה הציבורית.

חוה ראובני: החובה של האופניים לנסוע בצד ימין היא לא מהתקנה הזאת אלא היא מעוגנת בתקנה 128.

חוה ראובני: כאן רק יש אמירה שמבהירה שהאיסור לנסוע במרכז לא גורע מהחובה לנסוע בצד ימין ולכן אין כאן יצירה של איסור ואין צורך בקנס.

חוה ראובני: אין כאן עבירה.

חוה ראובני: זה דבר שהתחדד בשיחה ביני לבין היועצת המשפטית אביגיל כספי.

חוה ראובני: אם כן, אנחנו מבקשים למחוק את השורה הזאת.

איתן כבל: בסדר.

אביגיל כספי: משהו שעלה אתמול ולא מצאנו לזה פתרון.

אביגיל כספי: האופניים הרגילים שנוסעים על המדרכה, אפשר להטיל עליהם קנס של 100 שקלים.

חוה ראובני: 100 שקלים.

אביגיל כספי: או אפשר להטיל עליהם קנס של 250 שקלים לפי סעיף 34ב.

חוה ראובני: אם אנחנו מוחקים את 34ב, אין בצדו בכלל קנס וזו לא עבירה.

אביגיל כספי: לא.

אביגיל כספי: לפי מספר סידורי 34ב.

אביגיל כספי: כלומר, לפי 34א.

חוה ראובני: 34ב מתייחס לאופניים ממונעים.

חוה ראובני: לא לאופניים רגילים.

אייל הרשטיק: איגוד האופניים.

אייל הרשטיק: יושבים כאן שני ארגונים שמייצגים את רוכבי האופניים.

אייל הרשטיק: אני אשמח להבהרה.

אייל הרשטיק: אנחנו מכירים שמותר לרוכב אופניים כיום, אולי פרשנות לא נכונה, כן לרכוב בנת"צ.

חוה ראובני: נכון.

חוה ראובני: זה מה שאומר הסעיף.

איתן כבל: הוא בכל מקרה צריך לנסוע בשוליים הימניים של הכביש אבל זה לא גורע ממנו את האפשרות.

אייל הרשטיק: ראינו את זה מועלה ולכן הגבנו.

אייל הרשטיק: בסדר.

איתן כבל: הסעיף אושר.

50ב יבוא: מספר מספר פירוט נוסף לעבירה דרגת סידורי התקנה הקנס "50ג 39יח2 ה".

50ב יבוא: דרגת קנס ה' היא דרגה של 1,000 שקלים.

50ב יבוא: תקנה 39יח2 היא חובת הסימון של גלגינוע תקני בתווית שמוגדרת בתקנות.

50ב יבוא: זה בהקבלה גם לאופניים חשמליים, יש את אותה חובה, ואותו קנס.

50ב יבוא: זו התווית שמעידה על כך שלפחות בשלב שבו הם הגיעו לשוק, הם היו תקניים.

50ב יבוא: זה סוג אישור תקינות שלהם.

50ב יבוא: זה נועד לעזור לפקח על כך שהכלים יהיו תקניים.

איתן כבל: הערות.

איתן כבל: תודה.

איתן כבל: הסעיף אושר.

179 יבוא: מספר מספר פירוט נוסף לעבירה דרגת סידורי התקנה הקנס "179א 122א ה 179ב 122ב(א) ב 179ג 122ב(ב) ב 179ד 122ב(ג) ב" כאן אנחנו מדברים על התקנות שהותקנו לא כל כך מזמן, שמסדירות את השימוש בגלגינוע ואנחנו מבקשים להטיל את כל החובות, איך רוכבים, חובת חבישת קסדה, לא להרכיב וכולי, כל ההסדרים שנקבעו לפני שנה וחצי בערך.

179 יבוא: אנחנו מבקשים לקבוע אותן קנסות לעבירות המקבילות, בדיוק כמו אופניים חשמליים.

179 יבוא: כאן, כמו שזה מנוסח כרגע, וכל עוד לא אושרו התקנות הנוספות שהוגשו, יחול רק על גלגינוע תקני.

לאה ורון: יש לכם דרגות קנס שונות שהם 1,000 שקלים וגם 250 שקלים.

לאה ורון: אולי תפרטי את דרגת הקנס והעבירה.

חוה ראובני: אני אפרט.

חוה ראובני: הדבר היחידי שאנחנו נותנים לו לגבי ה', זה גיל הרכיבה.

חוה ראובני: גיל רכיבה 16.

חוה ראובני: על זה אנחנו מבקשים לתת גובה קנס שאסור לרכב מתחת לגיל 1א6, גובה קנס של 1,000 שקלים.

חוה ראובני: כל יתר העבירות הם דיני התעבורה ואיך מתנהגים.

חוה ראובני: בעוד שגיל הרכיבה, בכלל מותר לו לנסוע, השאר הוא על מה עושים כאשר הוא כבר רוכב.

חוה ראובני: אלה עבירות שונות.

חוה ראובני: אם צריך להיכנס לפירוט, אומר כל אחת מהן מהי.

איתן כבל: אני אשמח אם תאמרי.

חוה ראובני: 122ב(א), ללבוש אפוד זוהר בזמן תאורה, בלילה.

חוה ראובני: כשצריך לדאוג לתאורה.

חוה ראובני: 122ב(ב), חובת חבישת קסדה.

חוה ראובני: 122ב(ג), החובה לא להרכיב אדם נוסף על הגלגינוע.

עמי רוטמן: לא התכוונתם ל-122א(א)?

חוה ראובני: זה ה-1,000 שקלים.

עמי רוטמן: אבל יש לך גם את (ב).

חוה ראובני: לגבי ה-(ב), הוא לא נזכר כאן ואני אסביר למה.

חוה ראובני: זה שוב קשור להבדל בנוסח של התקנות.

חוה ראובני: בנוסח התקנות שמונח בוועדה יש הצעה לבטל את תקנה 122א(ב) ולכלול את החובה לרכיבה במדרכה בתוך האימוץ הכללי של דיני האופניים ולא לעשות לזה סעיף נפרד.

חוה ראובני: כיוון שכך, לא הצענו לזה קנס מתוך הנחה שהתקנה הזאת מבוטלת.

חוה ראובני: לא אמרתי את זה כי זה דבר שסוכם ביני לבין עורכת הידן כספי בשיחה אתמול, שצריך להוסיף, כל זמן שאין תקנה כזאת, שהתיקון לא נעשה, להוסיף כאן בטבלה את תקנה 122א(ב) בקנס של 250 שקלים כמו כל הכלים האחרים שנוסעים על המדרכה.

איתן כבל: הערות.

חוה ראובני: אני מקווה שלא בלבלתי יותר מדי.

איתן כבל: בלבלת, אבל מה לעשות.

אביגיל כספי: אני אעיר.

אביגיל כספי: חוה הזכירה אבל כרגע לגבי כל האיסורים שקבועים על גלגילנוע, כל עוד התקנות לא מתוקנות לעניין ההגדרה, בעצם ניתן לאכוף אותם רק על הגלגילנוע התקני ולא על כל כלי.

חגית אוריין: יש קורקינטים וראיתי שההורים מתקינים מאחור מנשא לילד.

חגית אוריין: גם זה אסור להם?

חוה ראובני: אסור להרכיב באופן גורף.

חוה ראובני: יש איסור להרכיב על קורקינט.

שלמה שטיין: עיריית תל אביב, ממונה אכיפה, בין היתר גם על האופניים.

שלמה שטיין: לעניין האכיפה של הגלגינוע, אם הוא תקני בלבד, אותנו זה די יגביל.

סימונה זילבר: לכם כבר יש סמכות בחוק לאכוף גם כנגד הלא תקני.

סימונה זילבר: אין לך בעיה.

שלמה שטיין: שיהיה ברור שאפשר לאכוף אותם.

איתן כבל: כן.

איתן כבל: דרך אגב, איך הולך אצלכם?

שלמה שטיין: מבחינת אכיפה?

שלמה שטיין: יש לנו מבחינת אכיפה מעל 12,000 דוחות לרוכבי אופניים.

איתן כבל: כמה שולמו?

שלמה שטיין: בערך 60 אחוזים שולמו.

שלמה שטיין: רוב האכיפה נגד רוכבי אופניים במדרכות.

איתן כבל: ממתי התחלתם את האכיפה?

שלמה שטיין: מה-1 בנובמבר 2017.

שלמה שטיין: מהיום הראשון, אחרי חודשיים של אזהרות.

שלמה שטיין: 4,000 אזהרות.

חגית אוריין: תשאל גם את הולכי הרגל בתל אביב לגבי זה, לגבי האכיפה.

איתן כבל: כן, אני שואל את הולכי הרגל.

חגית אוריין: לצערי הרב, נכון שיש נתוני קנסות אבל הולכי הרגל פשוט לא רואים את הפקחים היכן שצריך.

חגית אוריין: יש הרבה רוכבים, בעיקר היכן שיש חיכוך.

חגית אוריין: אותי לא מעניין, האמת שאני גם לא רוצה, אני הרי לא רוצה לסכן את חיי הרוכבים, המטרה היא הרי רק להגן על בטיחות הולכי הרגל.

חגית אוריין: היכן שיש מוקדי חיכוך בתל אביב, אין פקחים.

חגית אוריין: פשוט כך.

חגית אוריין: אני שמסתובבת במרכז העיר, מוקדי החיכוך, אני גם מקבלת פניות, מאות פניות, בכל יום ובכל שבוע, כולם מספרים לי שלא ראו פקחים.

חגית אוריין: אני לא ראיתי פקחים במשך חודשים.

לאה ורון: את מוכנה לומר מה הם מוקדי החיכוך לדעתך?

חגית אוריין: מוקדי החיכוך, היכן שהולכים הולכי הרגל.

לאה ורון: רחובות.

חגית אוריין: הם יודעים.

חגית אוריין: אני גם כל פעם כותבת לעירייה.

חגית אוריין: זה בן יהודה, דיזינגוף, אבן גבירול, לפני יומיים נדרס קשה ילד באבן גבירול.

איתן כבל: רוטשילד.

חגית אוריין: כל הרחובות הראשיים.

חגית אוריין: אלנבי.

איתן כבל: העניין ברור.

חגית אוריין: כן.

חגית אוריין: יש את נתוני מספר הולכי הרגל.

חגית אוריין: שם אין פקחים.

איתן כבל: מה שאומרת חגית בלשון העם זה שאתם אורבים במקומות שאמנם כנראה הוא עובר על החוק, כמו שאנחנו מכירים, אבל בשעה 2:00 בלילה, בפנייה, כשאף אחד לא נוסע, ושם מחכים.

איתן כבל: אנחנו מכירים את זה.

שלמה שטיין: ממש לא.

איתן כבל: כמו תלונות שאנחנו מכירים כלפי שוטרים שאורבים במקום וברוך השם מעולם לא הייתה שם תאונה וכנראה גם לא תהיה אבל זה מקום להכנסה.

שלמה שטיין: ממש לא אופי האכיפה שלנו.

שלמה שטיין: התמקדות האכיפה שלנו היא ממש אך ורק, רוב האכיפה, ברחובות ראשיים בלבד.

שלמה שטיין: להפך, מתלוננים הפוך, שאנחנו לא נכנסים לתוך השכונות מספיק.

שלמה שטיין: ברחובות הראשיים אנחנו נמצאים כל הזמן.

איתן כבל: ברשותך, אני רוצה לומר שקודם כל צריך לברך את עיריית תל אביב שבכלל היא הנחשון.

איתן כבל: לא כל הרשויות המקומיות אוהבות ורוצות ומתאמצות לעשות את זה.

איתן כבל: נכון לרגע זה רובן לא עושות.

איתן כבל: בוא נשים את הדברים עם כל הכבוד לחגית שבאמת הציפה את הנושא הזה ויישר כוח לה, אבל יחד עם זאת ההתעסקות שלנו היא במנעד הארצי ולא רק בתל אביב.

חגית אוריין: בתל אביב אין רצף.

איתן כבל: בסדר.

איתן כבל: דנו בזה.

איתן כבל: אני לא רוצה לפתוח את זה.

איתן כבל: זה הרי חלק.

איתן כבל: גם אני חי בתל אביב.

איתן כבל: אני לא גר בתל אביב אבל אני חי בה, רוב זמני או חלק גדול מזמני כשאני לא בכנסת.

איתן כבל: אתה יודע, במקומות המרכזיים, ובדרך כלל אני מסתובב במקומות מרכזיים, לא יצא לי להתחכך, לא במובן האישי אלא בכל זאת, אתה מסתכל ימינה ושמאלה ולראות.

איתן כבל: אני אומר את זה כדי שהדברים האלה יונחו בפניכם לתשומת לב.

חגית אוריין: אין לי טענה לאגף הפיקוח.

חגית אוריין: אין מספיק פקחים.

חגית אוריין: כשאני נפגשתי עם חולדאי, לפני חצי שנה בפירוש הוא אמר לי שלא יהיו פקחים ברוב השכונות, הוא לא יקצה מספיק פקחים.

חגית אוריין: הפקחים עושים מה שהם יכולים, הם לא אשמים.

חגית אוריין: אין מספיק פקחים.

איתן כבל: אל תשכחי שאנחנו גם בתקופת בחירות.

חגית אוריין: אני זוכרת את זה.

איתן כבל: זה כמו עם הנת"צים.

איתן כבל: נת"צים שהם דבר הכי חשוב אבל הם מצריכים חיכוך עם חלק מהאוכלוסייה ואלה פרויקטים שעושים אותם בתחילת קדנציה ולא לקראת בחירות.

אייל הרשטיק: אני אחזק את מה שאמרתם שניכם ואני מהצד של הרוכבים.

אייל הרשטיק: גם משטרת רמת גן עושה אכיפה, גם פתח תקווה, ואין שם שום שביל והדרך היחידה שמקשרת בין פתח תקווה לתל אביב, לרמת החייל, עומדות שם שתי ניידות, מתחבאות, עוצרות כל רוכב, נותנות לו קנס, אנשים הולכים ברגל, כאילו אנחנו אויבים.

אייל הרשטיק: כאילו אנחנו הבעיה במקום הפתרון.

אייל הרשטיק: אין תשתיות, אין שבילים ועדיין עומדים.

אייל הרשטיק: בתל אביב למשל עומדים בסוף כיכר רבין, יש שם קטע שהשביל בדיוק נפסק, אתה אמור לרדת לכביש, לחזור אחרי 200 מטרים בחזרה לשביל ושם עומדת הניידת, מצפה מהרוכבים להיות מתמרני-על, לדעת מתי לרדת לכביש, לדעת מתי לחזור.

אייל הרשטיק: בצמתים כמובן - אין הנחיות של משרד התחבורה לצמתים.

אייל הרשטיק: בכל צומת אתה צריך לבחור מה לעשות, או להישאר על המדרכה או לרדת לכביש וזה יוצר בעיה.

אייל הרשטיק: בדרך כלל האכיפה – ואני בעד כשצריך ויש ילדים שברור שצריך להפסיק את התופעה וכולי – אבל הם עומדים לפעמים במקומות מאוד נוחים, נפסק השביל, אחרי מאה מטרים, קנס.

איתן כבל: אמרנו את הדברים בקול.

איתן כבל: הנציגים שמעו ואני מקווה שזה לא ייפול על אוזניים ערלות.

איציק הימן: המקום היחיד שנתקלתי באכיפה היה ברכיבה על הכביש כשהיה שביל אופניים.

איציק הימן: הערה נוספת לגבי האכיפה, כל האכיפה הרלוונטית.

איציק הימן: יש הרבה מקומות שאני בטוח שאפשר לאתגר את הפקח בבית משפט על שיקול הדעת שלי.

איציק הימן: אני מחליט שהשביל כאן הוא בעייתי, הוא חסום, אני יורד לכביש.

אייל הרשטיק: אבן גבירול.

אייל הרשטיק: שביל מאוד בעייתי.

אייל הרשטיק: רוכבים על הכביש, מקבלים דוחות.

קריאה: אבן גבירול זה סיפור אחר.

איציק הימן: אחד השיקולים כאן של הפקחים הוא שרוכב האופניים לא ילך לבית משפט בגלל 100 שקלים אלא יוותר.

איציק הימן: אבל זה לא נכון כי יש לו קייס.

איתן כבל: אני רוצה להבהיר כאן נקודה.

איתן כבל: הסיפור המרכזי הוא קודם כל חיי אדם.

איתן כבל: זה לא עניין של נוחות של הולך רגל.

איתן כבל: העניין הוא של חיי אדם פעמיים.

איתן כבל: פעם אחת הרוכב ופעם שנייה הולך הרגל.

איתן כבל: כל עוד כל הארץ או ישוב מסוים לא מרושת בצורה מסודרת, אנחנו לא נהיים עכשיו דווקניים.

איתן כבל: אבל יחד עם זאת, אנחנו כן מצליחים לראות, וכל אחד מאתנו מכיר את החוויה האישית שרוכב אופניים לא רואה אותך ממטר, חותך אותך ונכנס, ועולה למדרכה.

איתן כבל: אין לזה קשר בכלל אם יש שביל או אין שביל.

איתן כבל: אתה רואה אנשים, יש רוכבים שהם משתמשים באופניים ככלי או ספורטיבי או כלי להגיע מנקודה לנקודה בצורה מכובדת.

איתן כבל: העניין הוא שיש את אלה שפשוט מפקיעים.

איתן כבל: אלה שרוכבים על המדרכה, האמינו לי, גם כשרוכבים כך, ואני אומר את זה, אני לא דווקן, אלא יש מקומות שאתה יודע שהם עמוסים בטירוף ואתה רואה שעות.

איתן כבל: לא זו אף זו שהם רוכבים בצורה שכאילו הם לבדם בכביש.

איתן כבל: באלה בראש ובראשונה אנחנו רוצים לטפל בהם.

איתן כבל: יש מקומות שהם צריכים לרכב בשוליים ויש שוליים מספיק טובים אבל לא מתאים להם ולכן הם עולים על המדרכה.

איתן כבל: אני אומר שהעניין הוא לא אם הוא מפריע לי כהולך רגל אלא הסכנה שהוא מהווה באופן הרכיבה שלו.

איתן כבל: זאת הנקודה המרכזית.

איתן כבל: אני מעלה את סעיף (ד) עם התיקון, התוספת, להצבעה.

איתן כבל: מי בעד?

איתן כבל: בעד – פה אחד

איתן כבל: הסעיף אושר.

חוה ראובני: במספרים סידוריים 180א ו-181א בטור "פירוט נוסף לעבירה" במקום "באופניים עם מנוע עזר" יבוא "באופניים או תלת אופן שמותקן בהם מנוע המניע אותם או מסייע בכך".

חוה ראובני: אלה סעיפים שהוועדה אישרה להעלות את הקנס של אופניים עם מנוע עזר ואז מתעוררת הבעיה שהסברתי קודם, שזה חל רק על אופניים תקניים ולא חל על אופניים לא תקניים.

חוה ראובני: לכן אנחנו מבקשים בעבירות האלה, שזה חובת רכיבה על מושב ואוכף לא תקניים, להרחיב את זה כך שלא תהיה דרישת תקניות כתנאי לתחולת הצו, הקנס המוגדל.

חוה ראובני: כל הסעיפים הבאים, הם אותו הדבר.

איתן כבל: ברור.

איתן כבל: שהחוטא לא יצא נשכר.

איתן כבל: מי בעד אישור סעיף (ה)?

איתן כבל: בעד – פה אחד

איתן כבל: תודה.

איתן כבל: הסעיף אושר.

חוה ראובני: במספרים סידוריים 182א ו-183א בטור "פירוט נוסף לעבירה", במקום "באופנים עם מנוע עזר" יבוא "באופניים שמותקן בהם מנוע המניע אותם או מסייע בכך".

חוה ראובני: כאן אנחנו מדברים על כללי הרכבה ועל כללי הסעת חפצים ונסיעה בצד רכב אחר.

חוה ראובני: העלאת הקנס לאופניים עם מנוע עזר, להרחיב אותו גם לאופניים לא תקניים.

עליזה לביא: מה זה אופניים לא תקניים?

חוה ראובני: אופניים שהמנוע שלהם לא מתנתק ב-25 קמ"ש, בעיקר.

חוה ראובני: זו מניפולציה שאפשר בקלות לעשות.

חוה ראובני: בשנייה.

חוה ראובני: קונים אותם תקניים ובשנייה הופכים אותם ללא תקניים.

איתן כבל: אופניים משודרגים.

חוה ראובני: את רואה אדם רוכב על אופניים חשמליים והוא לא מדווש, תדעי שזה לא תקני כי המנוע רק מוסיף כוח לדיווש והוא לא מפעיל אותם בפני עצמו, בתקניים.

אייל הרשטיק: 98 אחוזים מהחשמליים הם לא תקניים.

אייל הרשטיק: זה טוסטוס ולא אופניים.

בחקיקה היה צריך להתייחס לזה.

איתן כבל: התייחסנו לזה.

איתן כבל: לא כאן.

אייל הרשטיק: אני חושב שאם הייתה אכיפה על כך.

איתן כבל: עסקנו בזה, פתחנו את העניין הזה בצורה מאוד מאוד משמעותית.

איתן כבל: התקיים כאן דיון סביב העניין הזה של הסובב והמסובב.

דן מיכאל קדרון: אדוני היושב ראש, מנהלת הוועדה, יושב ראש ועדת המשנה, אני מתנו יד לחירש, נכים למען נכים.

דן מיכאל קדרון: אני חייב לספר סיפור מזעזע שקרה לי הבוקר עת באתי לכאן.

דן מיכאל קדרון: בשדרות גולדה מאיר אני יוצא, עוברים אופניים חשמליים באור אדום.

דן מיכאל קדרון: מישהו יושב עם ילדה בת 3, כולם בלי קסדות.

דן מיכאל קדרון: הוא הגיע במהירות של לפחות 50 קמ"ש.

דן מיכאל קדרון: הוא הגיע לרמזור השני, גם כן עבר באור אדום.

דן מיכאל קדרון: אני אומר לכם שאני פשוט אמרתי שמע ישראל, אוטובוס פספס אותו.

דן מיכאל קדרון: היה הורג את כולם.

דן מיכאל קדרון: זה מראה שאין אכיפה.

דן מיכאל קדרון: אני משקיע את כל זמני בטיפול בדרכים, זה הדבר היקר לי בעולם וכולם יודעים את זה.

דן מיכאל קדרון: חבר'ה, אני אומר לכם שצריך לעשות משהו דחוף, חזק וחמור ושיכאב.

דן מיכאל קדרון: תודה רבה.

איתן כבל: תודה לך.

איתן כבל: מי בעד אישור סעיף (ו).

איתן כבל: בעד – פה אחד

איתן כבל: הסעיף אושר.

חוה ראובני: במספרים סידוריים 184א, 185א, 186א, 186ב, 188א ו-189א, בטור "פירוט נוסף לעבירה", במקום "באופנים עם מנוע עזר" יבוא "באופניים או תלת אופן שמותקן בהם מנוע המניע אותם או מסייע בכך".

חוה ראובני: זה איסור גרירה עם אופניים, זה כמובן לרכב בצד ימין, זו חובה שיהיה ציוד תקין, זה איסור לרכב על מדרכה וחובה לרכב על שביל אופניים.

חוה ראובני: שמירת רווח.

אגב, צד ימין, פעם נאמר שלנסוע אל מול התנועה באופניים זה יותר נכון.

איתן כבל: לא.

איתן כבל: זה לא.

חוה ראובני: זה אומרים על הולך רגל כשאין מדרכה.

אני שואל.

אייל הרשטיק: החשיבה היא שזה יותר מפתיע את הנהגים שלא יודעים להתמודד עם זה, שתהיה באותו כיוון.

זה היום הדבר הבטיחותי.

איציק הימן: המהירות של האופנים היא בכלל לא בסקאלה של הולכי הרגל שלגביהם הכלל הזה חל.

איציק הימן: המהירות של האופניים גם מאוד משתנה.

איציק הימן: אם אני נמצא למשל בירידה, יכולה להיות מהירות התנועה של המכונית, בא מולי רוכב אופניים במהירות נמוכה כמובן, זה לא הגיוני.

איציק הימן: זה לא מסתדר.

איציק הימן: אני חייב להיות עם התנועה.

איציק הימן: אני מיד אצמד לדבר הזה.

אם כן, הדבר הזה נגמר.

עמי רוטמן: כן.

עמי רוטמן: הולכי הרגל – כן, האופנים – שייסעו בכיוון התנועה.

אביגיל כספי: לגבי העבירות הקבועות בגלגינוע יש את הסעיף שמחיל שורה של תקנות על הגלגילנוע.

אביגיל כספי: השאלה אם רוצים להחיל את הקנסות גם על גלגילנוע.

חוה ראובני: כן.

אביגיל כספי: אם כן, צריך לכתוב שבפיוט הנוסף לעבירה, אופניים וכולי וגלגילנוע.

אביגיל כספי: אחרת הקנסות לא יחולו על גלגילנוע.

חוה ראובני: לגבי 122ב(ד).

אביגיל כספי: לגבי כל מה שדיברנו עכשיו.

אביגיל כספי: אחרת לא ניתן יהיה להחיל את הקנסות על הגלגילנוע.

חוה ראובני: אם כך, צריך להגיד קורקינט ממונע.

אביגיל כספי: לא.

אביגיל כספי: אי אפשר לומר קורקינט ממונע.

אביגיל כספי: אם העבירה חלה רק על גלגילנוע, ברגע שיתקנו את התקנות, יצטרכו לתקן את הצו, אבל כל עוד לא תיקנו את התקנות, זאת לא עבירה על הקורקינט הממונע אלא רק על הגלגילנוע.

חוה ראובני: קורקינט ממונע ממילא אנחנו מגדירים אותו.

חוה ראובני: אחרת נמצא את עצמנו כל הזמן מתקנים את התקנות ונחזור לכאן לתקן את הצו.

חוה ראובני: אולי אפשר למצוא איזשהו נוסח שיחסוך את זה כי אחרת נחזור לכאן כי זאת לא עבירת קנס.

אביגיל כספי: אי אפשר לקבוע על קורקינט ממונע כי בעצם אין את הסמכות.

אביגיל כספי: כרגע זאת לא עבירה על קורקינט ממונע.

אביגיל כספי: זה להטיל קנס על משהו שלא קבועה עליו עבירה.

לאה ורון: אפשר אולי לקבוע שהקנס ייכנס ב-2019?

אביגיל כספי: זה משהו עקרוני.

לאה ורון: נכון, אבל שלא יצטרכו לחזור לכאן.

חוה ראובני: בגלגילנוע בוודאי צריך לומר.

חוה ראובני: השאלה אם יש איזושהי דרך לומר את זה כבר עכשיו.

איתן כבל: אי אפשר שכאשר נתקין את התקנות ההן כבר נביא את זה עם תיקון שמפנה או עושה תיקון לצו?

אביגיל כספי: כן.

אביגיל כספי: תביאו צו.

אביגיל כספי: מקובל.

אביגיל כספי: ברגע שזה יעלה לסדר היום, תביאו צו יחד עם התקנות.

אביגיל כספי: זה יאושר באותה ישיבה.

לאה ורון: מקובל בתנאי שזה יחסוך לנו ישיבות של ועדה.

חוה ראובני: אני אביא את זה כצו אחד.

איתן כבל: כן, נביא את זה במקביל.

חוה ראובני: אז נצטרך גם את הסכמת שרת המשפטים.

יפעת רווה: ככל שתלוי בי, לא יעוכב.

חוה ראובני: יתווסף ב-(ז) באופניים, תלת אופן או גלגינוע.

איתן כבל: בסדר.

איתן כבל: מי בעד אישור פסקה (ז) עם השינויים?

איתן כבל: בעד – פה אחד

איתן כבל: הסעיף אושר.

חוה ראובני: במספר סידורי 190א, בטור "פירוט נוסף לעבירה", במקום "באופנים עם מנוע עזר" יבוא "באופניים שמותקן בהם מנוע המניע אותם או מסייע בכך".

חוה ראובני: כאן מדובר על התקנה שמסדירה את הולך הרגל שמוביל את האופניים.

איתן כבל: בסדר.

איתן כבל: הערות?

איתן כבל: מי בעד אישור סעיף (ח)?

איתן כבל: בעד – פה אחד

איתן כבל: הסעיף אושר.

חוה ראובני: תחילה תחילתו של צו זה 30 ימים מיום פרסומו.

איתן כבל: הערות.

עמי רוטמן: משהוסדר נושא אי חבישת קסדה כעבירת קנס, אנחנו סבורים שיש מקום לתת סמכות מקבילה לאכיפה גם לפקחים העירוניים.

עמי רוטמן: אנחנו יודעים מה רמת האכיפה של המשטרה.

איתן כבל: אני חושב שאדוני צודק.

אבל זה לא בתקנות האלה.

איתן כבל: זה לא בתקנות האלה.

איתן כבל: האכיפה היא אכיפה.

איתן כבל: אתה לא אמר לו רק על זה וזה לא.

חוה ראובני: זה מחייב תיקון התוספת לחוק.

איתן כבל: מי בעד אישור סעיף 2?

איתן כבל: בעד – פה אחד

איתן כבל: סעיף 2, תחילה, אושר.

איתן כבל: חבר הכנסת יעקב אשר, יושב ראש ועדת המשנה.

שתי מילים.

קודם כל, אני מודה למשרד התחבורה שסוף סוף עשה זאת.

האצנו בכם, גם היושב ראש אצלו וגם אנחנו בישיבות הקטנות של ועדת המשנה הצנועה שלנו.

אפילו בישיבה האחרונה, אם את זוכרת, היה איום על כך שנעשה את זה כהצעת חוק פרטית.

עליזה לביא: האיום עבד.

זה עבד.

אנחנו שמחים על כך.

אני חושב שזה חשוב מאוד.

אני שבוודאי צריך שזה ילווה בקמפיין מאוד מאוד מסיבי בעניין הזה.

יכול להיות שאולי שווה לדחות את זה בכמה ימים אבל שזה יהיה קמפיין כי זה לא להרגיל את האנשים לחטוא.

זאת אומרת, שידעו קודם שזאת עבירה.

כמובן שאכיפה זה דבר חשוב ולכן אני מצטרף לדברי היושב ראש בהמשך לדברי היועץ המשפטי של הרשות לבטיחות בדרכים שבאמת האלה צריכות להינתן גם לפקחים.

אני חושב שהתקנות האלה הן חלק מתוך מערכת שלמה שעדיין אין לנו הסכמה עם משרד התחבורה שהיה צריך לעשות אותן וזה הנושא של הפיקוח היותר נכון שבחלקו הוא קשור אליכם ובחלקו יותר בקטע צרכני.

אבל בנושא הזה של השימוש באופניים לא תקניים, כמו שאמרנו, מנועים כאלה ואחרים בהם אנחנו מתקשקשים הרבה מאוד זמן ולא מגיעים לפתרונות.

דבר נוסף שלדעתי היה צריך עדיין לחתור אליו זה הנושא של רישוי מסוים מינימלי וידידותי שתהיה בתוכו איזושהי הכשרה מסוימת, איזושהי אחריות הורית או אחריות אישית, איזשהו מספור מסוים בצורה כזו או אחרת, משהו קל, לא רישיון שלשם כך צריך עכשיו לפתוח את משרד הרישוי מחדש, אבל משהו.

אנחנו לאט לאט לומדים שאנחנו כל היום שמים טלאי על טלאי בכל מיני דברים שלא היו עד עכשיו כי אתם כל הזמן בורחים מטיפול בנושא הזה באופן כוללני.

אני עדיין ממליץ לכם ומבקש, אנחנו נמשיך לדרוש את זה, שתהיה הסדרה של איזשהו רישוי מסוים שיכלול את כל הדברים.

היום זה בחלק של האכיפה, על הנושא של הקסדות וכולי וזה מצוין.

זה חלק מהעניין ההוא שהיה גם קודם.

אני מציע, אנחנו נדרוש את זה ואני מקווה שיום אחד גם לא תפחדו לעשות את זה.

איתן כבל: תודה.

איתן כבל: חגית.

חגית אוריין: תודה רבה על שאתה נותן לי את האפשרות.

חגית אוריין: יש להולכי הרגל כיום בעיה שהיא בעצם גוברת על הכול.

חגית אוריין: בסך הכול אני רואה שינוי.

חגית אוריין: הרבה רוכבי חשמליים עברו לכביש ויש הרבה פחות על המדרכות.

חגית אוריין: אנחנו גם למדנו לאותת כשאנחנו זזים על המדרכות.

חגית אוריין: המצב במדרכות השתפר מאוד.

חגית אוריין: הבעיה שלנו כיום עברה למעברי החציה.

חגית אוריין: אני גם העליתי את זה מספר פעמים וחבר הכנסת יעקב אשר תמך בבקשה שלי, העלה את זה מספר פעמים.

חגית אוריין: אני מקבלת גם היום – גם שלחתי לך לפני כן קומץ – פניות.

חגית אוריין: כל יום יש תיעודים של דריסות הולכי רגל במעברי החציה.

איתן כבל: אני חווה את זה באופן אישי.

חגית אוריין: אני מאוד תומכת בשבילי אופניים.

חגית אוריין: תבינו, זה לא רק לרוכבי האופניים אלא גם להולכי הרגל, אבל שבילי אופניים ימשיכו לחצות מעברי חציה.

חגית אוריין: במעברי החציה רוכבי האופניים, ובעיקר החשמליים, מאחר והחשמליים גם סומכים על המהירות שלהם, מה הם עושים?

חגית אוריין: הם טסים, הם מסתכלים לצדדים לראות שהמכוניות לא באות ואז הם טסים ישר באור אדום.

חגית אוריין: הם לא סופרים אותנו כשאנחנו עומדים לרדת למעבר חציה.

חגית אוריין: הם לא רואים אותנו כשאנחנו הולכים על מעבר החציה.

חגית אוריין: אני רואה מול עיני שהולך רגל, כך מגלחים אותו והוא כמעט נפגע.

חגית אוריין: הם עוברים בתוכנו.

חגית אוריין: אני אתמול ברחוב המסגר, איכשהו הצלחתי לשרוד את כל המכוניות שבנס כולן האטו לי, מולי טס רוכב אופניים חשמליים ענק.

חגית אוריין: אני צרחתי בבהלה.

חגית אוריין: אני לא יכולה להסביר לכם את הפחד.

חגית אוריין: יום אחד כותבת לי אימא שהבן שלה נדרס במעבר חציה, אתמול כתבה לי אישה מרמת גן שאבא שלה הקשיש נדרס במעבר חציה.

חגית אוריין: משטרת התנועה לא נמצאת בדרכים עירוניות.

חגית אוריין: היא לא אוכפת ולא משנה מה הסיבות לכך.

חגית אוריין: אין להם מספיק כוח אדם.

חגית אוריין: זה המצב.

חגית אוריין: לא רואים אותם.

חגית אוריין: יש אכיפה לפקחי הרשויות, מועטת, רבה ולא עקרונית.

חגית אוריין: בואו תצילו אותנו ותקנו סמכויות לפקחי הרשויות לאכוף דו גלגלים בכיוון הנסיעה.

חגית אוריין: אני אומרת לכם, אמרתי את זה כמה פעמים ואני רואה את כמות התאונות שמגיעות אלי.

חגית אוריין: אם אנחנו לא נעשה את זה היום, אנחנו נעשה את זה באיזשהו שלב.

חגית אוריין: מילה אחרונה.

חגית אוריין: משרד התחבורה, מספור אופניים חשמליים.

חגית אוריין: אני לא רוצה רישוי, אני לא רוצה ביטוח, הכול קשור.

חגית אוריין: מספור.

חגית אוריין: באופן תמידי הם פוגעים בנו ובורחים.

חגית אוריין: אנחנו נשארים ללא כל אפשרות לאתר אותם.

חגית אוריין: לא אכפת לי רישוי, לא אכפת לי ביטוח אבל מספור.

חגית אוריין: לוחית.

חגית אוריין: תעודת זהות.

איתן כבל: כאשר נשוב מפגרת הקיץ, אני מתכוון להניח הצעת חוק כזאת.

חגית אוריין: תבורך.

איתן כבל: אמרתי את זה.

קריאה: פעם זה היה כך.

חגית אוריין: מה עם סמכויות הפקחים לגבי מעברי חציה?

איתן כבל: זה אחרי.

איתן כבל: אני לא יודע לומר לך.

איתן כבל: צריך לראות איך משרד התחבורה מביא את זה.

חוה ראובני: המשרד לביטחון פנים.

איתן כבל: תחשבו על זה.

שלמה שטיין: צריך לקחת בחשבון את הסיכון של פקחים לרדת לכביש ולעצור רוכבים.

איתן כבל: לא ביקשנו שהוא יעמוד באמצע המעבר.

איתן כבל: הוא נמצא על השוליים.

שלמה שטיין: מי שנוסע במעבר חציה, אנחנו פוגשים אותו במדרכה.

איתן כבל: נכון.

חגית אוריין: גם השוטר לא עומד באמצע הכביש.

איתן כבל: חברים, זה לא הדיון.

איתן כבל: אני צריך לסיים.

איתן כבל: תודה רבה לכם.

איתן כבל: תודה למשרד התחבורה, תודה למשרד לביטחון פנים ולמשטרת ישראל, אגף התנועה.

איתן כבל: תודה לרלב"ד ולכל האורחים המכובדים שבאו.

איתן כבל: עשינו עוד צעד.

איתן כבל: תודה ויום טוב.